**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**P R I M A R**

Nr. \_\_\_\_\_\_\_ din \_\_\_\_\_\_\_\_\_2020

**REFERAT DE APROBARE**

la proiectul de hotărâre privind scoaterea din funcțiune a unui imobil din domeniul privat al municipiului Câmpulung Moldovenesc în vederea casării, demolării și valorificării

Iniţiez prezentul proiect de hotărâre cu următoarele argumente:

Imobilul – clădire din strada Nicolae Bălcescu f.n. - a fost construit de S.C. IȚCO IOAN SRL pe terenul proprietate privată a municipiului Câmpulung Moldovenesc identificat în Cartea Funciară 37839 a Comunei Cadastrale Câmpulung Moldovenesc, în baza contractului de concesiune nr.12662 din 14.11.2001.

În urma procesului deschis la Judecătoria Câmpulung Moldovenesc în dosarul nr.827/206/2017, a fost pronunțată hotărârea judecătoreasca nr.793 din 15.09.2017 fiind admisă acțiunea formulată de Municipiul Câmpulung Moldovenesc. S-a dispus rezilierea contractului nr.12662/2001 și obligarea pârâtului la plata redevenței restante și a majorărilor de întârziere în sumă de 123.549 lei și la predarea terenului concesionat în suprafață de1360 mp și a construcției edificate pe acest teren. Prin procesul verbal nr.150/2018 de îndeplinire a executării s-a procedat la predarea silită a bunurilor menționate.

Clădirea nu a fost folosită în ultima perioadă ceea ce a dus la degradarea accentuată a acesteia, astfel că imobilul nu își mai îndeplinește rolul funcțional, prezentând risc de prăbușire și constituind un real pericol pentru cetățeni.

Din cauza gradului înaintat de degradare această construcție nu mai poate fi folosită, astfel încât este necesară scoaterea din funcțiune și casarea acesteia.

Mijlocul fix propus pentru scoaterea din funcțiune, casare, demolare și valorificare face parte din domeniul privat al municipiului Câmpulung Moldovenesc.

Cu argumentele aduse supun dezbaterii şi aprobării dumneavoastră acest proiect de hotărâre.

**Primar,**

Negură Mihăiță